غا نتا و من معك السي رضوان اللي باغين تفرضو علی الناس التوجهات ديالكم بز و دائما تسبحون ضد التيار ولو طارت معزه زعما ما عمر الاجماع كان عندو الحق ديما نتا لي عندك الحق و معاك شي خمسه اخرين وا بزاف وا ميمكنش اصحبي راه يقدر يكون عندكم مشكل نفسي ديال ضد التيار ولو طارت معزه حاول تجلس مع نفسك و حاول تفكر بعمق و واقعيه و غادي تلقا انك كنتي ضد ناس كانت قضاياهم عادله مرارا و تكرارا واش ارضاءا للأنی ديالكم ولا لشي حاجه أخری الله أعلم نتا راك كنتي لي كيقولو الرأي ديالهم و يكون ضد توجهاتك كتقول عليهم اكله التبن زعما بهايم هذا هو احترام الرأي الاخر عندكم؟ أما واحد صاحبك دا يونس راه كان اللي قاليه رأي مخالف كيسبو من السمطه للتحت شنو هذا عندكم ماشي قمع؟ واش بغيتو بنادم يكون معاكم بز راه القبول من عند الله و الناس كتوزن و تقارن اصحبي خليو الناس تهضر باراكا من السفيه وبخصوص الشعبويه راه خطاب ديال الشعب ماشي ديال لبهايم و الشعب هو الركيزه ديال لبلاد بعد ملك البلاد لهذا الله يرضي عليكم غمسو و كولو من الگاميله كيف بغيتو ولكن متبقاوش تنضرو علی ناس يعانون ويلات الغلاء و المشاكل الاجتماعيه و نتا ضارب الايفون و لحديد و المارلبورو تبقی تفتي فالشفوي نتا و صحابك راه ما حاس بالمزود غير لي مخبوط بيه ختاريتو الطريق لي تخليكم مرتاحين ماديا فالدنيا الله يسهل عليكم ولكن فوتو عليكم من يناضلون من أجل الطبقه المسحوقه ياك نتوما كتبناو خطاب العام زين و كلشي زين خليو الناس اللي كتبين الجانب المظلم و لكحل فالبلاد واش بغيتو كلشي يسبح معاكم فالتيار ديالكم راه لا يمكن المغرب عندو التوابث ديالو و نتوما بغيتو تقطعو الحس لكلشي و ترسخو لثقافه الرأي الواحد و تسفيه كل رأي حر مستقل راه ما عمرها تكون ليكم و الرأي الواحد و السكات لي فيه بنادم واكل لعصا هاداك راه أكبر خطر علی لبلاد ا أستاذ أليس فيكم رجل رشيد؟